NaiveNeuron/SloPal huggingface dataset:
Gröhling, Branislav, minister školstva, vedy, výskumu a športu SR (2020-12-03):
Pani poslankyňa, dobrý deň. Myslím si, že túto otázku ste mi už kládli asi pred niekoľkými týždňami, ak si dobre pamätám. Samozrejme, že to opätovné spustenie a realizácia transformácie Slovenskej akadémie vied je aj súčasťou programového vyhlásenia vlády. Naschvál sme to tam dávali, lebo štátny tajomník pán Pavlis, ktorý má na starosti celú túto oblasť, sa tomu aj intenzívne venuje a naozaj sa stretáva s predsedníctvom a jednotlivými aktérmi Slovenskej akadémie vied. Preto okrem zákona 243 a 133 sa pripravuje novelizácia týchto zákonov. Zatiaľ, aby som vás nevystrašil, je to čisto iba v zámeroch, ktoré by sa mali realizovať v rámci jednotlivých legislatívnych krokov. Ak tieto zámery budú vykonzultované asi prioritne teda u nás na ministerstve, lebo sa potrebujeme za to postaviť, keď budeme prinášať takýto návrh do Národnej rady, tak potom bude v rámci jednotlivých procesov daný aj vám ako poslancom alebo v medzirezortnom pripomienkovanom konaní. A prebehne tam nejaký proces, ktorý je stanovený. Samozrejme, že pán štátny tajomník Pavlis sa zúčastnil aj rokovaní s predsedníctvom, s riaditeľmi jednotlivých ústavov. Minulý týždeň aj toho transformačného snemu, ktorý bol. Budúci týždeň sú naplánované rokovania v rámci ministerstva financií medzi nami ako ministerstvom školstva, pretože ministerstvo financií je veľmi dôležitým aktérom v rámci celého tohto procesu transformácie. Potrebujeme tam veľmi veľa vecí mať odsúhlasených. Ja vám môžem možno prezradiť, že naším zámerom, ako to máme časovo naplánované, je, aby tá transformácia SAV-ky na verejné výskumné inštitúcie prebehla k 1. 1. 2022. A s tým, ak pôjdu všetky kroky, samozrejme, môže nás zabrzdiť COVID problematika, môžu nás zabrzdiť ostatné náležitosti. My by sme veľmi radi v rámci diskusie s ministerstvom financií, ak budete mať tú vôľu, tak nás v tejto diskusii reálne aj podporte, vydebatovali nejaký finančný balík v rámci plánu obnovy, ktorý by mohol byť použitý na transformáciu. Možno môžme uvažovať aj o tom, že budú v rámci nejakých našich budov presťahované jednotlivé časti a bude vytvorený jeden veľký..., ktorý bude zastrešovať jednotlivé, jednotlivých aktérov. A je množstvo rôznych plánov, ktoré sú zatiaľ v rámci zámerov. Budeme ich konzultovať, budeme ich realizovať a ja verím, že k tomu 1. 1. 2022 ich budeme aj realizovať. Ďakujem.
Danko, Andrej, predseda NR SR (2019-01-30):
Prosím, prezentujme sa a hlasujme. (Hlasovanie.) Prítomných 145 poslancov, za 116, proti 9, zdržalo sa 20. Konštatujem, že sme uvedený návrh schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, uzatváram možnosť prihlásenia do rozpravy a vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčania gestorského výboru.
Hrnčiar, Andrej, podpredseda NR SR (2019-05-14):
Prosím, prezentujme sa a hlasujme. (Hlasovanie) Prítomných 143, za 121, proti 2, zdržalo sa 18. Konštatujem, že sme schválili výbory. Nasleduje hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 30/2019 Z. z. o hazardných hrách (tlač 1394), bod 58 schváleného programu. Dávam slovo spravodajcovi, ktorého určil gestorský výbor pre financie a rozpočet, poslancovi Igorovi Matovičovi, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 30/2019 Z. z. o hazardných hrách a o zmene a doplnení niektorých zákonov , tlač 1394.)
Pellegrini, Peter, predseda NR SR (2015-05-21):
Prezentujme sa a hlasujme o bode 35 spoločnej správy s odporúčaním gestorského výboru schváliť. (Hlasovanie.) Prítomných 134 poslancov, za hlasovalo 79, zdržalo sa 53 poslancov, nehlasovali 2. Tento bod sme schválili.
Hrnčiar, Andrej, podpredseda NR SR (2019-05-16):
Prosím určeného spoločného spravodajcu z výboru pre obranu a bezpečnosť poslanca Petra Šucu, aby informoval Národnú radu o výsledku rokovania výborov o tomto návrhu vlády.
Blanár, Juraj, podpredseda NR SR (2021-06-15):
Ďalší s faktickou poznámkou – pán poslanec Mizík.
Pročko, Jozef, poslanec NR SR (2021-09-22):
Pán Kuffa, hovorí sa, miluj blížneho svojho ako seba samého. Pri všetkej úcte, pán Kuffa, vy nemáte ani šajnu o problematike LGBT. Rozprávate tu o žene z Ameriky, ktorá spáchala samovraždu, ale nič o tej žene neviete. Vy len využívate nejakú správu. Ja som mal spolužiaka, ktorý žil... (rečník si sťažka vzdychol), žena žila v mužskom tele a také mal problémy z toho konškoláka, že spáchal samovraždu. Bol to silne veriaci človek, silne veriaci človek. Obesil sa preto, lebo nenašiel pochopenie v rodine, nenašiel pochopenie v spoločnosti. Vy, pán Kuffa, o tomto probléme a tá vaša spoločnosť a tamto ten pán, čo teraz ide, čo si teraz, čo robí tie gestá, Suja, čo teraz robil tie veľmi agresívne gestá, nič o tom nevie, nič. Ja a keďže ste sa obrátili na pani Hatrákovú, tá o tom naozaj veľmi veľa vie. Pani Hatráková pri svojej dlhoročnej práci s deťmi sa stretávala s problémami aj takýchto detí, ktoré vyrastajú s problematikou so svojou orientáciou. A ja som hlboko presvedčený, že pani Hatráková to urobila preto, lebo má na to dobrý dôvod. A tak ako poznám pani Hatrákovú, pána Szőllősa, pána Marcinčina, pani Záborskú u nás, tak to naozaj ich kresťanské sa s vaším radikálnym fanatizmom, s vaším nekresťanským ponímaním Boha, to, čo predvádzajú tam vpredu sediaci fašisti aj vy, to nemá s láskou k blížnemu nič spoločné. Katka, ja ti držím palce a máme ťa radi.
M. Číž, podpredseda NR SR: (2007-05-11):
Teraz dávam slovo spravodajkyni, ktorú určil gestorský výbor pre sociálne veci a bývanie, prosím pani poslankyňu Janku Vaľovú, aby nás oboznámila so stanoviskami výborov alebo so svojím ako spravodajkyne. Nech sa páči.
Laššáková, Jana, podpredsedníčka NR SR (2016-02-11):
Pán poslanec Kaník, nech sa páči.
T. Cabaj, poslanec: (2007-10-23):
Pán minister, rešpektujem, že máte svoj názor, ale rokovací poriadok hovorí, že o každom návrhu, ktorý je predložený v rozprave, sa hlasuje a poslanci sú tí, ktorí o tom rozhodnú. Bez ohľadu na to, či minister súhlasí, alebo nesúhlasí, sme momentálne v parlamente. Budete to musieť rešpektovať. Ďakujem pekne.
Danko, Andrej, podpredseda NR SR (2024-04-19):
Vážené panie poslankyne, vážení páni poslanci, otváram štvrtý rokovací deň 12. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslankyne: Cigániková, poslanec Krúpa, poslanec Sulík. Podľa odsúhlasenej zmeny programu pristúpime k rokovaniu o návrhu na zmeny v zložení výborov Národnej rady Slovenskej republiky . Návrh má parlamentnú tlač 276 a bol vypracovaný na základe návrhu poslancov, členov poslaneckého klubu za Slovenskú národnú stranu. Otváram rozpravu o tomtom bode programu. Do rozpravy som nedostal žiadnu písomnú prihlášku, preto sa pýtam, či sa chce niekto prihlásiť ústne. Nie. Vyhlasujem rozpravu za skončenú a prerušujem rokovanie o tomtom bode programu. (Reakcie z pléna.) Toto sú taká, taký folklór na úvod tie výbory, kedy sa predpokladá, že nevystupujete, takže to bolo, taká nutnosť, dobre? A ideme na váš milovaný bod. Dobrý... (Reakcie z pléna.) Takže, vážené panie poslankyne, vážení páni poslanci, v rokovaní pokračujeme v prerušenej rozprave v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 284/2014 Z. z. o Fonde na podporu umenia, tlač 151. Prosím poslanca Michelka, aby zaujal miesto určené pre navrhovateľov a spoločného spravodajcu z výboru pre kultúru a médiá poslanca Malatinského (poslanca Malatinca, pozn. red.), aby zaujal miesto určené pre spravodajcov. Dávam slovo poslankyni Zore Jaurovej, ktorá sa prihlásila za Progresívne Slovensko, pripraví sa poslankyňa Dana Kleinert. (Pokračovanie rokovania v druhom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov , tlač 151.)
Žiga, Peter, podpredseda NR SR (2024-09-26):
Pán poslanec Jakab.
Horváthová, Eva, poslankyňa NR SR (2023-05-09):
Pán predsedajúci, tým, že sme vyčerpali hlasovanie o všetkých pozmeňujúcich návrhoch zo spoločnej správy a z rozpravy, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď. Dajte, prosím, hlasovať o tomto návrhu.
Šimečka, Michal, podpredseda NR SR (2024-02-21):
Ďakujem veľmi pekne a otváram všeobecnú rozpravu, do ktorej sa písomne prihlásila pani poslankyňa Jurík za klub PS, ale ešte predtým vystúpi pani navrhovateľka, pani poslankyňa Turčanová. Nech sa páči.
Mezenská, Helena, poslankyňa NR SR (2015-06-16):
Vážená pani podpredsedníčka, vážený pán navrhovateľ, pán spravodajca, ja vystúpim k tomuto zákonu krátko. Viac-menej, ako je uvedené v dôvodovej správe, úprava tohto zákona súvisí a vyplýva práve z poskytnutia rozšírenej možnosti využívania aj európskych štrukturálnych fondov pri modernizácii bytových domov. To je taká dosť závažná aktuálna otázka. Je evidentný aj spoločenský záujem zo strany užívateľov bytov jednotlivých spoločenstiev o to, aby mali možnosť v čo najväčšej miere tento fond využívať. A tak by ma zaujímalo vzhľadom na to, že registrujem napriek tomu, že sú vyvíjané z úrovne ministerstva snahy sprístupniť informácie o poskytnutí tejto pomoci, aké konkrétne aktivity uskutoční ministerstvo práve pre to, aby ten proces využívania fondov a týchto možností využívania európskej pomoci bol čo najširší. Ja teraz nechcem, aby toto vyznelo všeobecne a frázovito, ale naozaj, čo sa týka možností využívania, mám na mysli tých praktických možností, využívania štrukturálnych fondov, s tým máme viac-menej negatívne skúsenosti. Tak ja by som bola veľmi rada, ak by spolu s návrhom tohto zákona, jeho úpravou bol prípadne spracovaný aj manuál, podľa ktorého sa či už jednotlivé bytové družstvá alebo bytové spoločenstvá, domy, bytové domy mohli riadiť pri čo najširšej možnosti využitia týchto prostriedkov. Naozaj chcem zdôrazniť, že o európskej pomoci sa možno viac hovorí, ako sa v skutočnosti realizuje a cítiť to práve aj na nepokrytom záujme jednotlivých bytových domov, bytových spoločenstiev v prevažnej miere vo vzdialených východných regiónoch. Takže ja si dovolím predniesť takúto, neviem, asi ani nepoviem kritickú, ale skôr konštruktívnu poznámku. Naozaj sa žiada ten priestor medzi oficiálnymi materiálmi, možno aj pripravenou legislatívou a zabezpečenými prístupnými informáciami spotrebiteľskej verejnosti vyplniť manuálom sprístupnením informácií, ku ktorým budú mať menej sťažený prístup, ako je to teraz. Ďakujem.
Grendel, Gábor, podpredseda NR SR (2021-12-14):
S faktickou poznámkou pán poslanec Marian Kotleba. Prosím, nasaďte si rúško alebo respirátor.
Šimečka, Michal, podpredseda NR SR (2024-02-27):
Pán poslanec Hlina s reakciou na faktické.
Žiga, Peter, podpredseda NR SR (2024-06-13):
Ďakujem pekne, pán minister. Teraz dávam slovo spravodajcovi, ktoré určil navrhnutý gestorský výbor pre pôdohospodárstvo a životné prostredie, poslancovi Jánovi Kvorkovi, aby podal spravodajskú informáciu.
Sopko, Miroslav, poslanec NR SR (2019-10-23):
Vážený pán podpredseda, ctená pani navrhovateľka, ctené dámy poslankyne, vážení páni poslanci, v súlade s § 73 zákona o rokovacom poriadku som bol určený predsedom Výboru Národnej rady pre vzdelávanie, vedu, mládež a šport za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú podľa § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán podpredseda, otvorte všeobecnú rozpravu.
Dostál, Ondrej, poslanec NR SR (2023-06-14):
Pán poslanec Kéry, váš postoj k ruskej agresii proti Ukrajine je hanebný. Váš osobný postoj aj postoj strany SMER – sociálna demokracia. A ja sa až čudujem, že sa za to nehanbíte a opakovane tu rozprávate o tom, že napadnutá krajina sa má prestať brániť a my máme prestať pomáhať napadnutej krajiny, lebo tak príde skôr mier. Je to totálny nezmysel. Podľa tejto logiky, podľa tejto logiky bol správny postoj Anglicka a Francúzska v Mníchove, ktoré zradili svojho československého spojenca v roku 1938, a v záujme toho, aby udržali mier, prinútili Československo, aby odstúpilo Nemecku Sudety. Aj vtedy Chamberlain mával s papierom, keď vystupoval z lietadla, priviezol som vám mier, zabezpečil som vám mier, nebude vojna. Skutočnosť však bola taká, ako vtedy povedal Winston Churchill, mohli sme si vybrať medzi hanbou a vojnou, vybrali sme si hanbu a budeme mať vojnu. A presne tak to aj bolo. Žiadne mierové vyjednávania s niekým ako nacistické Nemecko v časoch Hitlera nemohli viesť k mieru. K mieru viedla iba vojenská porážka nacistického Nemecka. A k mieru na Ukrajine môže viesť iba to, keď sa Ukrajina dokáže vojensky ubrániť proti ruskej agresii. A preto je našou povinnosťou im v tom pomôcť. Keď im prestaneme pomáhať, keď sa Ukrajina nebude môcť dokázať brániť, tak nebude žiadny mier. Bude víťazstvo Rusov, v lepšom prípade Ukrajina stratí iba časť území, v horšom stratí celú nezávislosť. (Potlesk.)
Baránik, Alojz, poslanec NR SR (2019-04-02):
Odporúčanie gestorského výboru je schváliť.
Danko, Andrej, predseda NR SR (2017-02-01):
Ďakujem, prosím, prezentujme sa a hlasujme. (Hlasovanie.) Ďakujem. Prítomných 142 poslancov, za 141, proti žiaden, zdržal sa 1. Konštatujem, že sme uvedený návrh schválili a prerokujeme ho v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie.
Kollár, Boris, predseda NR SR (2020-03-24):
Ďakujem. Vyhlasujem rozpravu za skončenú. Chce k rozprave zaujať stanovisko pani navrhovateľka? Nech sa páči, máte slovo.
Viskupič, Jozef, poslanec NR SR (2015-12-08):
Ďakujem. Vážená pani predsedajúca, vážený pán minister, vážená pani spravodajkyňa, dovoľte mi pár poznámok k prerokovávanému bodu zákona ešte z tej skupiny poslancov, ktorí sa písomne prihlásili, a úvodom chcem povedať, že mám ambíciu sa prihlásiť aj ústne, pretože dôsledok toho, čo sa stalo o 11. hodine, a to je zmena ústavy, má svoje vecné a odborné argumenty aj pre potreby z môjho pohľadu jednotného balíčka, pretože zmena ústavy aj potreba zmeniť trestné kódexy, fungovanie tajných služieb a ďalšie parametre, ktoré sú v balíčku, ako aj, a to poviem ešte raz, zmena ústavy sem do parlamentu prišla jednotne, bola odrokovaná pre potreby skráteného legislatívneho konania v móde jednom aj pre, dokonca prvé čítanie prebehlo, prebehlo vo formáte jedného balíka. Zrazu pre potreby druhého čítania, keď sa môžu dávať pozmeňovacie návrhy, sme rozdelili túto debatu a to, čo nastalo dnes o jedenástej, že jedna časť opozície – a chcem, aby to zaznelo raz a navždy a presne, nie ako píšu médiá: „parlament schválil“, „poslanci schválili“, poslanci SMER-u – SD spolu s kolegami zo strany MOST – HÍD schválili zmenu ústavy. Toto má vysoké politické... (Reakcia ministra.) Náš poslanec nie... (Reakcia ministra.) Nie. Chcem povedať, že toto má vysoký politický spád, nie je to pravda, pán minister, pre účely tejto debaty z nášho klubu, z nášho klubu nezahlasoval nikto... (Reakcia ministra: „To, že vy sa rozpadávate ako chemické prvky, za to ja nemôžem.“ Prerušenie vystúpenia predsedajú-cou.)
P. Frešo, poslanec: (2007-11-27):
Priamo s tým súvisí teraz už koalíciou odvrhnutá petícia vyše 130-tisíc občanov, ktorá bola spustená práve na základe návrhu tohto zákona. Musím konštatovať, že vládna koalícia odmietla spraviť reparát. Reparát z toho istého, čo odmietla rokovať o petícii o zdravotných poisťovniach predtým, ako sa predmetný zákon bude schvaľovať. Teraz sme mohli predradiť petíciu, ktorá už je vyše 30 dní v parlamente, znova pred tento zákon. Neurobili sme to, a to napriek tomu, že hovoríme o vyššej politickej kultúre a o tom, kto tu zastupuje občanov. Myslím si, že naozaj zastupovať občanov znamená brať do úvahy aj 130-tisíc podpisov pod petíciou v rekordne krátkom čase, zhruba dvoch týždňov. K vráteniu novely pánom prezidentom sa mi žiada po predrečníčkach pani poslankyni Radičovej a pani poslankyni Sárközy iba poznamenať, že je smutné, že novelu prezident nevrátil, pretože poškodzuje svojich občanov. Je smutné, že novelu prezident nevrátil, pretože je ústavne závadná, ale vrátil ju iba preto, aby dal šancu koalícii spraviť reparát z toho, čo svojím spôsobom, akým viedla hlasovanie na minulej schôdzi, pokazila. Čo sa týka hlasovania samotného o zákone ako takom, ja by som chcel vyzvať poslancov koalície, aby nebrali do úvahy ultimatívny tlak, ktorý vyvíja SMER pri tomto zákone, aby naozaj rozhodovali o tomto zákone bez straníckych tričiek, aby sa opreli o vôľu občanov, ktorá je vyjadrená v petícii, a skutočne sa nedali zastrašiť žiadnymi straníckymi tlakmi ani tým, že by sa mohla rozpadnúť koalícia. Chcem vás požiadať, aby ste dali občanom najavo, že beriete do úvahy ich názory a že ste podľa nich ochotní hlasovať aj v tomto parlamente. Ďakujem pekne.
Kuriak, Milan, poslanec NR SR (2023-06-27):
Ďakujem za slovo. Kolegyňa Zuzka Šebová, samozrejme, že tento návrh zákona podporím. Hlavne keď ide o zdravie ľudí. Tak ako doteraz, vždy som podporoval takéto zákony a aj budem, lebo my sme tu na to, aby sme chránili aj fyzické, psychické, duševné aj duchovné zdravie ľudí. Trošku ma mrzí, nedá mi, nedá mi nespomenúť, troška ma mrzí, viem, že vy ste podporili, myslím, aj ešte jeden váš kolega, zákon o obmedzení dostupnosti a predaja energetických nápojov iba do 15 rokov sme tam dali, že naozaj v návrhu sme znížili vekovú hranicu iba na 15 rokov. A naozaj v tomto ma veľmi mrzí, veľmi mrzí to, že to nepodporili iní poslanci zo strana SaS a ďalší, ale že vy ako SME RODINA že ste toto nepodporili, to ma naozaj veľmi mrzí a argument, nejdem menovať pána poslanca z úcty k nemu, lebo ho pokladám za slušného človeka, ale jeho argument, jeho argument, ktorý mi povedal, že prečo toto vy vo SME RODINA nemôžte podporiť, tak to ma veľmi mrzí. Verím tomu, že hneď v ďalšom volebnom období, že sa toto podarí presadiť. Vy všetci dobre viete, aj väčšina ľudí na Slovensku, že ako škodia energetické nápoje hlavne deťom aj dospelým, ale hlavne deťom, naozaj je to zabijak. Odrazí sa to na ich zdravotnom stave, keď budú mať trošku, trošku viacej rokov, keď všetky tieto negatívne vplyvy sa začnú odrážať a naozaj toto mi je veľmi ľúto, že konečne aspoň to tých 15 rokov mohlo by, mohli byť používa... (Prerušenie vystúpenia časomerom.)
Číž, Miroslav, doterajší podpredseda NR SR (2010-07-08):
Pán poslanec Branislav Ondruš.
Grečková, Lea, poslankyňa NR SR (2014-07-09):
(Hovorené súbežne s predsedom NR SR.) Je to ten istý...
V. Veteška, podpredseda NR SR: (2007-11-27):
Dobre. Prerušujem rokovanie Národnej rady znova na päť minút a idem za predsedom túto otázku uzatvoriť, pretože...
Kaliňák, Robert, poslanec NR SR (2010-11-03):
Môžem dať druhý procedurálny návrh, žeby tu mala byť tabuľka, kde by sa vypisovalo, že ako majú hlasovať koaliční?
Mezenská, Helena, poslankyňa NR SR (2015-05-13):
Ja si dovolím krátko vo faktickej tiež predniesť svoj postoj. A, žiaľbohu, rovnako tento zákon aj ja považujem za selektívny a nesystémový. A krátko a jednoducho to vysvetlím. Ja totižto považujem každého dôchodcu, ktorý dnes živorí z 200, 300 eur, a takýchto máme, nedajbože ešte zaťaženého nejakou exekúciou, a toto tu dnes máme, 30-tisíc dôchodcov je zaťažených exekúciou, ja takýchto ľudí dôchodcov považujem naozaj za olympijských víťazov a majstrov nie Európy, ale sveta. A preto touto formou nieže sa prihováram, ale očakávam, že ak podporujeme selektívne športovcov, ja naozaj voči tejto skupine ľudí nič nemám, je smutné, že do skupiny živoriacich dôchodcov patria aj takíto významní ľudia. Ja očakávam, že tu bude prednesený návrh zákona, v ktorom sa bude hovoriť nielen o zvýšení priemernej mzdy, ale aj o pomoci a zvýšení dôchodkov pre našich ľudí. Z toho dôvodu, že tento zákon naozaj považujem za diskriminačný voči ľuďom, ktorí ťažko pracovali a dnes živoria z 200 eur, 300 eur, mám problém ho podporiť.
Pčolinský, Peter, podpredseda NR SR (2023-05-25):
Ďakujem. S reakciou pán poslanec Vetrák.
Blaha, Ľuboš, podpredseda NR SR (2024-05-03):
Dávam teraz slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, pani poslankyni Viere Kalmárovej. Čiže bude spravodajkyňa pani poslankyňa Ingrid Kosová.
Fico, Robert, poslanec NR SR (2023-05-16):
Ale nemáme predsa predĺžené rokovanie po devätnástej hodine, takže nemáte ako.
Antošová, Eva, poslankyňa NR SR (2019-02-05):
Áno, ďakujem pekne. Pán kolega, ja budem reagovať asi tiež len na tú jednu časť z vašej rozpravy a to, keď ste tak polemizovali hlavne o tom teda, či je možné, či nie je možné predávať pod ekonomicky oprávnené náklady. Chcem vás upozorniť, že už dnes je predaj pod ekonomicky oprávnené náklady porušením zákona o cenách. Ale zákon myslel aj na prípady, o ktorých ste hovorili vy. Veď to zákon rieši. Je to § 3 ods. 5 písm. u), kde sa hovorí, že môže, môže teda predať aj pod oprávnené náklady vtedy, keď napríklad uplynú tri štvrtiny dátumu minimálnej trvanlivosti alebo dátumu spotreby, môže predať pod náklady, keď je vypredanie skladových zásob, ďalej, keď je napríklad deformovaný obal, keď sa ruší predajňa, a teda sú tam taxatívne vymenované tieto prípady. A ako povedal aj kolega Baláž, tie ostatné polemiky a náš trhový mechanizmus, ktorý je teda deformovaný, tak asi k tomu sa nebudem vyjadrovať. Ďakujem.
Jurinová, Erika, podpredsedníčka NR SR (2013-02-08):
Ďakujem, pán poslanec. Na vaše vystúpenie registrujem šesť faktických poznámok. Uzatváram možnosť prihlásiť sa. Nech sa páči, pán poslanec Osuský.
Tomanová, Viera, poslankyňa NR SR (2010-10-13):
V tejto chvíli mi dovoľte najskôr poďakovať, pán predsedajúci, že napriek mojej chybe ste mi umožnili vystúpiť. Ja sa čudujem údajom pani poslankyne Gibalovej aj tomu, čo tu je prezentované, a to z toho dôvodu, že zmena výpočtu len na základe inflácie znamená oproti predchádzajúcemu spôsobu výpočtu dávok to, keď sa zohľadňoval aj rast miezd, zníženie čiastky, o ktoré sa bude valorizovať dôchodok v roku 2012, a to o 56 %, zo 6,33 eur na 2,82. A musím povedať ďalšiu vec. Táto vec pomáha iba 6 % dôchodcov, tým, ktorí majú dôchodok do 156,6 eura. Ďalší dôchodcovia, aj tí dôchodcovia, ktorí budú mať a majú priemerný dôchodok, 350 eur zhruba, sú už poškodzovaní. Do budúcnosti, pani poslankyňa Gibalová, takýmto spôsobom ochudobňujete svojich rodičov, starých rodičov a ďalších príbuzných, ktorí budú poberať dávky, ochudobňujete ich, ukracujete ich na životnom minime a nedáte im dôstojne prežiť. Napriek tomu a súčasne porušujete základné dohovory, ako je Dohovor Medzinárodnej organizácie práce, ktorý garantuje, je to stodvojka, minimálnu výšku dôchodkov odvodenú od priemernej mzdy v národnom hospodárstve. Ale taktiež mám pocit, že ste sa nezamerali ani na Európsku sociálnu chartu, a to aj revidovanú, ktorú sme ratifikovali. Čiže prosím, aby ste zvážili tento mechanizmus. Je neprijateľný pre starobných dôchodcov, ktorí tu do roku 2003 odpracovali a platili do systému v priemere 43,8 roka.
M. Číž, podpredseda NR SR: (2008-11-25):
Otváram rozpravu. Do rozpravy sa písomne v mene poslaneckého klubu SDKÚ prihlásila pani poslankyňa Radičová, takže jej teraz dávam slovo. Po jej vystúpení potom otvorím možnosť na prihlásenie sa do rozpravy ústne.
Pellegrini, Peter, predseda NR SR (2016-02-11):
Pani poslankyňa Nicholsonová.
P. Paška, predseda NR SR: (2010-02-10):
Poprosím teraz pani poslankyňu Košútovú, aby v prvom čítaní uviedla hlasovanie o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene a doplnení niektorých zákonov . Je to tlač 1492.
P. Paška, predseda NR SR: (2007-06-28):
(Hlasovanie.) 141 prítomných, 58 za, 67 proti, 15 sa zdržalo, 1 nehlasoval. Ani tento bod sme neschválili.
Paška, Pavol, predseda NR SR (2014-06-10):
Otváram rozpravu, nemám písomnú prihlášku. Pýtam sa, či má niekto záujem vystúpiť. Pán poslanec Viskupič. Končím možnosť sa prihlásiť. Nech sa páči, pán poslanec.
Pellegrini, Peter, predseda NR SR (2015-04-16):
Nechajte ju dohovoriť, prosím vás, pán poslanec Abrhan.
Gyimesi, György, poslanec NR SR (2022-12-06):
Pán poslanec Baránik, vy ste podľa môjho názoru jeden zlý, zatrpknutý, zakomplexovaný človek, ktorý si postavil svoju kariéru na tom, že bude kritizovať akéhokoľvek generálneho prokurátora, ktorý sa v tejto republike objaví. Doslova a do písmena si na ňom honíte vaše malé ego. Vy tvrdíte, že vy budete, lebo by ste nechceli byť súčasťou koalície takej, v ktorej je OĽANO, a ja dúfam, že nebudete v najbližších voľbách ani súčasťou nasledujúceho parlamentu, pretože takíto ľudia tu nemajú čo robiť. Vy kritizujete napr. oslobodenie Roberta Fica a s tým istým Robertom Ficom vy bijete bandu. S tým istým Robertom Ficom vy idete odvolávať vládu, ktorej ste boli dva a pol roka súčasťou. Vy kritizujete oslobodenie Roberta Fica, toho Roberta Fica, s ktorým tu vyťahujete kartičky a koordinujete vaše spoločné postupy. Viete, ja by som sa ešte asi rád možno vyjadril alebo adresoval niekoľko slov aj pánovi generálnemu prokurátorovi, ktorého ja osobne považujem za čestného a charakterného človeka a navyše aj za odborníka a ja nemám najmenší problém s tým, že som vás volil. Nevšímajte si, prosím vás, hlupákov a nenechajte sa z tej cesty, po ktorej idete, zmiasť a ani nechoďte z nej dolu, pretože toto je ich problém a nie váš. Ďakujem pekne.
P. Hrušovský, podpredseda NR SR: (2001-10-03):
Poprosil by som poslancov Strany maďarskej koalície, aby sa pokúsili dostať do rokovacej sály pána poslanca Fehéra, ktorý bol gestorským výborom určený ako spoločný spravodajca. Vítam na balkóne Národnej rady pána starostu Petržalky s jeho zahraničnou delegáciou. (Potlesk.) Pán poslanec Fehér, nech sa páči, máte slovo. M. Fehér, poslanec: Ďakujem pekne, pán predsedajúci. Z poverenia gestorského výboru podávam spoločnú správu výborov Národnej rady Slovenskej republiky o prerokovaní návrhu poslanca Národnej rady Slovenskej republiky Roberta Fica na vydanie zákona, ktorým sa mení a dopĺňa zákon Národnej rady Slovenskej republiky č. 218/1996 Z. z. o rozhodcovskom konaní a o doplnení niektorých ďalších zákonov (tlač 888), vo výboroch Národnej rady Slovenskej republiky v druhom čítaní. Národná rada Slovenskej republiky uznesením č. 1293 z 1. marca 2001 pridelila návrh poslanca Národnej rady Slovenskej republiky Roberta Fica na vydanie zákona, ktorým sa mení a dopĺňa zákon č. 218/1996 Z. z., Ústavnoprávnemu výboru Národnej rady, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady Slovenskej republiky pre pôdohospodárstvo. Výbory prerokovali predmetný návrh zákona v lehote určenej uznesením Národnej rady zo dňa 1. marca 2001. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh poslanca Národnej rady Slovenskej republiky Roberta Fica na vydanie zákona, ktorým sa mení a dopĺňa zákon č. 218/1996 Z. z., odporúčali Národnej rade Slovenskej republiky schváliť tieto výbory Národnej rady Slovenskej republiky: Výbor Národnej rady Slovenskej republiky pre hospodárstvo, privatizáciu a podnikanie uznesením z 2. mája 2001 v znení pozmeňujúcich návrhov, Výbor Národnej rady Slovenskej republiky pre pôdohospodárstvo uznesením zo 17. apríla 2001 č. 238. Ústavnoprávny výbor Národnej rady Slovenskej republiky uznesením z 3. mája 2001 č. 574 odporúčal neschváliť predložený návrh zákona. Z uznesení výborov Národnej rady Slovenskej republiky uvedených pod bodom III tejto správy vyplývajú pozmeňujúce návrhy v počte sedem. Gestorský výbor odporúča o nich hlasovať spoločne s návrhom gestorského výboru predmetné návrhy schváliť. Gestorský výbor na základe stanovísk výborov k návrhu poslanca Národnej rady Roberta Fica na vydanie zákona, ktorým sa mení a dopĺňa zákon č. 218/1996 Z. z. (tlač 888), vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákonu, v súlade s § 79 ods. 4 a § 83 zákona Národnej rady Slovenskej republiky o rokovacom poriadku odporúča Národnej rade Slovenskej republiky návrh poslanca Národnej rady Slovenskej republiky Roberta Fica na vydanie zákona neschváliť. To je spoločná správa, ktorú máte pred sebou. Pán predsedajúci, otvorte rokovanie k tomuto bodu. Ďakujem pekne.
Grendel, Gábor, podpredseda NR SR (2021-03-16):
Prezentujme sa a hlasujme. (Hlasovanie.) Prítomných 126 poslancov, za 125, proti nikto, zdržal sa 1, hlasovali všetci prítomní. Konštatujem, že sme tento návrh schválili. Pokračujeme hlasovaním v prvom čítaní o návrhu skupiny poslancov na vydanie zákona, ktorým sa dopĺňa Trestný zákon, tlač 445, bod 22 schváleného programu. Dávam slovo spravodajkyni, ktorú určil navrhnutý gestorský ústavnoprávny výbor, pani poslankyni Petre Hajšelovej, aby uviedla hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov , tlač 445.)
Laššáková, Jana, podpredsedníčka NR SR (2014-01-30):
Pán poslanec, je 19.00 hodín. Chcem sa vás opýtať, zajtra ráno môžte kľudne pokračovať.
Kadúc, Miroslav, poslanec NR SR (2015-03-12):
Ďakujem pekne. No nemal som tú česť byť ešte v Južnej Afrike, ako ste spomínali. Popravde ani som nechcel mať doplňujúcu otázku, pretože táto otázka smerovala skôr pánovi predsedovi vlády a pánovi ministrovi hospodárstva, ale keď už ste teda spochybnili tú metodiku, že teda neveríte tomuto rebríčku, vy ste asi čítali, že je tam 51 krajín v tomto rebríčku. Môžte mi, prosím vás, povedať váš subjektívny pocit, kde sa asi podľa vás nachádzame?
Kuffa, Filip, poslanec NR SR (2020-04-07):
Ďakujem za slovo. Pán predseda výboru, pán Karahuta, v rozprave ste hovorili, že ste tu nový, áno, sme tu noví, viacerí sme tu noví. Nevedomosť nás akože neospravedlňuje. Ale možnože aj z toho dôvodu, aj, aj tu v pléne, aj na výbore, ešte nie sme zbehlí v tom všetkom, ako to funguje, koľko máme času, kedy môžme podávať návrhy, aké návrhy môžme podávať. A čo sa týka návrhu tohto zákona, možno keby sme boli trocha zorientovanejší ako tí kolegovia, čo tu pôsobia dlhšie, tak by sme navrhli vyhodiť ten bod 10 a 11 z tohto návrhu, tým pádom si myslím, že k tým ostatným bodom by až také výhrady neboli. Čo sa týka hlasovania na výboroch, povedali ste, že traja sme sa zdržali. Áno, dostali sme tú správu a mali sme asi 30 sekúnd na prečítanie a ja som si nedovolil hlasovať ani, ani za túto správu, ani proti tejto správe, preto sme sa tam traja poslanci zdržali, keďže sme si to nestihli naštudovať, však všetko je tu teraz v zrýchlenom konaní. A vo všeobecnosti k tomuto návrhu zákona, myslím si, že nijak nezlepšuje kvalitu života obyvateľov a ani nechráni pred ochorením v tejto mimoriadnej situácii, a dovolím si zacitovať z dôvodovej správy: „Právna úprava sa zameriava predovšetkým na plynutie procesných lehôt, ako aj predĺženie lehôt ustanovených v jednotlivých zákonoch.“ Z môjho pohľadu je to strata času, že tu vôbec o tomto návrhu sme dneska rokovali. Ďakujem za slovo.
Budaj, Ján, poslanec NR SR (2019-10-17):
Ďakujem, dámy a páni, že ste vypočuli môj príhovor, a ospravedlňujem sa, že som naliehavý, ale uvedomte si dĺžku tých 30 rokov, a to, že sa točíme okolo toho, že štát tu kryje násilie. A v tejto sále sú poslanci, ktorí sú komplici tohto násilia.
Kvorka, Ján, poslanec NR SR (2018-06-19):
Pán predsedajúci, dajte hlasovať o bode 7 informácie, ktorý bol v rozprave vyňatý na osobitné hlasovanie.
P. Paška, predseda NR SR: (2009-09-16):
(Hlasovanie.) 137 prítomných, 77 za, 32 proti, 25 sa zdržalo, 3 nehlasovali. Návrh sme schválili.
Bugár, Béla, podpredseda NR SR (2016-09-07):
Nech sa páči, prezentujme sa a hlasujme o tomto návrhu pani poslankyne Sárközy. (Hlasovanie.) Prítomných 143 poslancov, za hlasovalo 143. Konštatujem, že aj tento návrh sme schválili. Vážené panie poslankyne, vážení páni poslanci, po krátkej prestávke budeme pokračovať v prerokovaní už načatého bodu, kde, samozrejme, za chvíľočku sa vráti navrhovateľka pani ministerka Žitňanská a pán spravodajca Kresák. Takže vyhlasujem trojminútovú prestávku. Vidím tam procedurálne návrhy. Pán poslanec Gröhling, nech sa páči.
Hrušovský, Pavol, podpredseda NR SR (2010-08-04):
Vážené panie poslankyne, páni poslanci, vážení členovia vlády, poprosím vás, aby ste zaujali svoje miesta určené pre vás v rokovacej sále, aby sme mohli pokračovať v rozprave o programovom vyhlásení vlády. Poprosím pánov poslancov, aby nevyrušovali členov vlády, aby sme sa mohli sústrediť na obsah rozpravy. Pred vyhlásením obedňajšej prestávky ako posledný v rozprave vystúpil pán podpredseda vlády a minister financií Ivan Mikloš, na ktorého vystúpenie sa prihlásili poslanci s faktickými poznámkami. Chcem poprosiť operátorov, aby posunuli, či sú ešte okrem 10 zobrazených na svetelnej tabuli ďalší poslanci, aby som mohol uzatvoriť možnosť prihlásiť sa do faktických poznámok. Posledný s faktickou poznámkou je pán poslanec Burian. (Reakcia z pléna.) Pán poslanec, ja som už dávno informoval o tom, že ak niekto... (Reakcia poslanca.) Pán poslanec Jarjabek je posledný prihlásený s faktickou poznámkou. Nech sa páči, pán poslanec Choma.
Mikulec, Roman, minister vnútra SR (2021-10-19):
Ja len veľmi krátko. Ďakujem pekne za slovo. (Zaznievanie gongu.) Chcem absolútne odmietnuť, že by zlyhala polícia. Zlyhal organizátor a zlyhali tí ľudia, ktorí sa tam prišli, samozrejme, namiesto športu biť. To je celé, čo chcem povedať.
Glváč, Martin, podpredseda NR SR (2016-10-12):
Nech sa páči, pani poslankyňa Gaborčáková.
Grendel, Gábor, podpredseda NR SR (2022-06-23):
Pán poslanec Šudík má v tomto prípade doplňujúcu otázku, takže nech sa páči.
Laurenčík, Milan, podpredseda NR SR (2021-01-29):
Pán podpredseda Juraj Šeliga chce reagovať na faktické. Nech sa páči.
Kollár, Boris, predseda NR SR (2021-12-14):
Vážené pani poslankyne, vážení páni poslanci, podľa § 35 ods. 4 v mene poslaneckých klubov OĽANO a SME RODINA žiadame 15-minútovú prestávku na poradu poslaneckých klubov. Ďakujem pekne. (Prestávka.)
Viskupič, Marián, poslanec NR SR (2020-11-04):
Ďakujem pekne za slovo. Vážený pán predsedajúci, vážený pán podpredseda vlády, kolegynky, kolegovia, predseda Národnej rady Slovenskej republiky rozhodnutím č. 293 z 9. októbra 2020 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 361/2014 Z. z. o dani z motorových vozidiel a o zmene a doplnení niektorých zákonov v znení neskorších predpisov (tlač 303), na prerokovanie Výboru Národnej rady Slovenskej republiky pre financie a rozpočet s tým, že o výsledku prerokovania uvedeného návrhu bude informovať Národnú radu Slovenskej republiky. Výbor Národnej rady pre financie a rozpočet prerokoval návrh vlády na skrátené legislatívne konanie na svojej 26. schôdzi dňa 15. októbra 2020 a prijal uznesenie č. 78, ktorým odporúča Národnej rade vysloviť súhlas s prerokovaním vládneho návrhu zákona, ktorým sa mení a dopĺňa zákon č. 361/2014 Z. z. o dani z motorových vozidiel, v skrátenom legislatívnom konaní na 16. schôdzi Národnej rady Slovenskej republiky. Vážený pán predsedajúci, prosím, otvorte rozpravu. Ďakujem pekne.
Hort, Milan, podpredseda NR SR (2011-10-18):
Ďakujem pekne a dávam teraz slovo Antonovi Marcinčinovi, ktorý je spravodajcom gestorského výboru pre financie a rozpočet, aby aj on nás oboznámil s úvodnou spravodajskou informáciou. Nech sa páči.
Pčolinský, Peter, poslanec NR SR (2017-01-31):
Ďakujem pekne. Ja by som chcel poprosiť pána ministra, neodpustím si to, lebo pán kolega Simon to presne pomenoval, teraz neviem presnú sumu, koľko sme dali stimulu Jaguaru, 200-300 mil. alebo tak nejak. Čiže vyhodíme niekoľko sto miliónov euro na to, aby tu prišiel Jaguar, a týmto zákonom umožníme Srbom, Ukrajincom, ja neviem, Vietnamcom a neviem komu, aby prišli pracovať za podstatne nižšiu mzdu, ako majú terajší zamestnanci automobiliek. Mne to nedáva logiku, dáme stovky miliónov na zahraničného investora, ale naši ľudia tam robiť nebudú. Tento zákon presne umožňuje to, čo pomenoval kolega Simon, že sa zjednoduší prístup na pracovný trh na Slovensku práve pre občanov tretích krajín. Ja rozumiem, že je to nejaká smernica Európskej únie, tak mohli by ste, pán minister, vysvetliť, čo všetko hrozí Slovensku, aké sankcie, lebo ja si myslím, že tento návrh zákona nijako nepomôže slovenskej ekonomike, práve naopak, deformuje trh tým, že zamestnávatelia budú mať oveľa väčšie možnosti zamestnávať príslušníkov, občanov tretích krajín za podstatne nižšie peniaze, ako dnes dostávajú Slováci. Ďakujem.
Fecko, Martin, poslanec NR SR (2021-11-04):
Ďakujem pekne. Takže pôjdem asi od konca. Ďakujem všeckým kolegom, ktorí na mňa reagovali. Takže, pán Mizík, áno, máte pravdu, bude to sizyfovská robota, ale hovorím, že 455-tisíc hektárov, ktoré máme na Slovensku, nemôžeme len takto nechávať, takže máme návrh zákona. Aj s kolegom Mičovským sme boli na ministerstve, je pripravený, ale ešte ho treba vyšpecifikovať. Filozofia je asi taká, že keďže sme to nezvládli pri ROEP-kách, pri registri obnovených evidencie práv, tak pôjdeme na to systémom, že bude to určitý úradník mať v náplni práce a nebudeme musieť hľadať všeckých dedičov. Stačí, keď nájdeme jedného. Tak to bolo pri reštitúciách. Keď ste jednému platili reštitúciu za rodinu, tak celý majetok sa mu od štátu vydal. A toto by som chcel, aby to bolo platené aj v tomto, lebo všeckých nenájdeme, pán Mizík, to asi však máte s tým skúsenosti, jak ste spomínal. To znamená, že nájdeme aspoň jedného, tým pádom príde na úrad a povieme mu: „Počúvajte sem, pán Mizík, máte v Púchove po pradedovi 8 ha, dajte náhradné dedičské konanie.“ Akonáhle dáte náhradné dedičské konanie, tým pádom toto už Slovenský pozemkový fond, nemôže s ním nakladať, a my vieme, štát, že, lebo štát to spôsobil, že ste neznámy, lebo sme v socializme nemohli dediť. Viete ako, hej? Takže tým pádom štát má teraz toto odškodniť, ten socialistický režim. To znamená prakticky, vy akonáhle toto urobíte, že máte náhradné dedičské konanie, samozrejme, na list vlastníctva, keď to prebehne dedičské konanie, hovorím s jedným dedičom iba, nie s 50 alebo 150 po Amerike, po Afrike, neviem, kde všade možno. To znamená, jeden keď tam bude, tak v tom liste vlastníctva bude poznámka, cez jaký zákon to bolo akože nadobudnutý majetok a môže tam dať tie technikále, čo keď sa niekto prihlási. Viete ako, hej? To je iba technikália. Ale nájdeme ten rod, viete ako. Keď sme v reštitúcii vedeli nájsť, nájdeme aj tu. Takže v takomto duchu takáto filozofia je. Ja viem, že 100 % nevyčistíme, ale keby aspoň 50 % vyčistíme, ja budem spokojný, lebo momentálne z tých nezistených vlastníkov sú aj takí vlastníci, ktorí žijú, len na katastri zabudli z dedičského konania napísať adresu kde... Viete ako, hej? Aj takýchto máme. Asi 5 % je takto, keď som zisťoval. Takže myslím, že máme riešenia, takže dúfam, že to zvládneme. Ďakujem veľmi pekne.
Sulík, Richard, predseda NR SR (2011-05-26):
Pán poslanec Jarjabek.
Hudacký, Ján, poslanec NR SR (2012-10-18):
Ďakujem pekne, pán minister. Máte pravdu, že naša vláda, a teda ministerstvo dopravy, výstavby a regionálneho rozvoja nezaradilo tento úsek R9 do Programu výstavby a prípravy diaľnic a rýchlostných ciest teda v rámci rokov 2011 až 2014, ale v každom prípade sme chceli dostať túto rýchlostnú cestu R9 do Programu výstavby diaľnic a ciest pre roky 2014 až 2020. V podstate táto uvažovaná rýchlostná cesta bola zaradená aj do Koncepcie územného rozvoja Slovenska a takisto bola aj vo vládnom programe bývalej vlády. To, že vláda skončila funkčné obdobie skôr, samozrejme, neumožnilo, aby sa táto rýchlostná cesta dostala do tohto programu. Ja ale chcem apelovať na vás v inom zmysle, pretože vaši úradníci na ministerstve dopravy argumentujú len intenzitou dopravy. V každom prípade tento región je tak zaostalý, že ak neprepojíme Prešov cez Vranov, Humenné a Sninu a nenapojíme týchto ľudí na takýto typ cesty, tento región bude naďalej upadať. Nezamestnanosť týchto okresov je cez 20 %. Ľudia odchádzajú z obcí, miest, z tohto regiónu, sú to predovšetkým mladí ľudia. Ak tam neurobíme niektoré kroky, ktoré vlastne zvýšia ekonomický rozvoj, jednoducho s týmto regiónom nepohneme. Takže nie je to iba intenzita, ale treba brať do úvahy aj dostupnosť k diaľniciam, mobilitu občanov a takisto riešiť ekonomické otázky a sociálne otázky nezamestnanosti. Takže ja by som vás chcel požiadať, aby ste sa venovali tomuto problému trochu komplexnejšie, nie iba cez argumenty intenzity a resp. nejakých ekonomických terajších... (Prerušenie vystúpenia časomerom.)
Hrnčiar, Andrej, podpredseda NR SR (2016-10-27):
Pán poslanec Viskupič.
Blanár, Juraj, podpredseda NR SR (2021-11-12):
Ďalší s faktickou – pán poslanec Šefčík.
Grendel, Gábor, poslanec NR SR (2018-05-24):
Ďakujem za slovo. Každý poslanec sa tu ostýcha používať vizuálne pomôcky, teraz aj kolega Igor Matovič v podstate si dovolil iba odtrhnúť kus A štvorkového papiera, a preto by som chcel spomenúť čl. 26 Ústavy Slovenskej republiky, článok, ktorý hovorí o slobode prejavu, práve, ktoré je zaručené, a v tomto článku sa píše: „Každý má právo vyjadrovať svoje názory slovom, písmom, tlačou, obrazom alebo iným spôsobom.“ Som presvedčený o tom, že náš rokovací poriadok je v rozpore s týmto článkom ústavy a jedného dňa to povie aj Ústavný súd a to bude vaša veľká hanba.
Danko, Andrej, predseda NR SR (2016-12-06):
Ďakujem. Vyhlasujem rozpravu za skončenú. Chce k rozprave zaujať stanovisko navrhovateľ?
Laššáková, Jana, podpredsedníčka NR SR (2013-10-18):
Ďakujem pekne, pani spravodajkyňa. Zaujmite miesto určené pre spravodajcov. Otváram rozpravu. Do rozpravy som dostala písomné prihlášky dvoch pánov poslancov, je to pani poslankyňa Vitteková a pán poslanec Martin Poliačik. Ale pani spravodajkyňa sa prihlásila ako prvá, takže nech sa páči, máte slovo.
Šeliga, Juraj, podpredseda NR SR (2020-05-14):
Ďakujem. Pán Čekovský bol po aj pán Žiak boli po, to znamená sedem faktických poznámok. (Reakcia z pléna.) Ten bol, myslím, že tiež po, takže sedem. Pani poslankyňa Cigániková.
Hrnčiar, Andrej, podpredseda NR SR (2019-01-29):
Pán poslanec Sopko.
Laššáková, Jana, podpredsedníčka NR SR (2012-11-06):
Na vystúpenie pána poslanca s faktickými páni poslanci Brixi, Viskupič, Novotný, Hraško, Gál, Huba, Matovič, Kadúc. Končím možnosť prihlásiť sa s faktickými poznámkami. Nech sa páči, pán poslanec Brixi.
Paška, Pavol, predseda NR SR (2014-06-12):
Hlasujeme. (Hlasovanie.) 109 prítomných, 44 bolo za, 1 proti, 64 sa zdržalo. Ani tento návrh zákona nezískal podporu na schválenie do druhého čítania. Ešte vás požiadam, pani poslankyňa, aj aby ste uviedli hlasovanie v prvom čítaní o návrhu skupiny poslancov Národnej rady Slovenskej republiky na vydanie zákona o zrušení Správy štátnych hmotných rezerv Slovenskej republiky a o zmene a doplnení niektorých zákonov . Je to tlač 1007.
Vašečka, Richard, poslanec NR SR (2021-03-30):
Vážený pán predsedajúci, prosím uviesť pre záznam, že v prípade hlasovania 95 som bol prítomný a hlasoval som za, bolo to hlasovanie, návrh pána predsedu Kollára o zaradení uznesenia k Náhornému Karabachu. Vykázalo ma, že som nehlasoval. Ďakujem.
Pellegrini, Peter, predseda NR SR (2015-05-12):
Hlasujeme o bodoch spoločnej správy 1 a 2 s odporúčaním gestorského výboru schváliť. (Hlasovanie.) Prítomných 135 poslancov, za hlasovalo 84, proti bol 1 poslanec, zdržalo sa 47 poslancov, nehlasovali 3. Body sme schválili.
Markovič, Peter, poslanec NR SR (2010-12-02):
Ďalej budeme hlasovať o pozmeňujúcom návrhu pána poslanca Novotného, a to osobitne o bode 1. Prosím, dajte, hlasovať.
P. Paška, predseda NR SR: (2006-09-07):
O ospravedlnenie svojej neúčasti na dnešnom rokovacom dni písomne požiadali títo poslanci..., vidím ťa, pán poslanec, takže pán poslanec Mikuláš Dzurinda, Lipšic, Mikloš, pani poslankyňa Vaľová a pani poslankyňa Vášáryová. Vážené pani poslankyne, páni poslanci, na základe záverov grémia vás chcem informovať o tom, že na dnešnom rokovacom dni budeme pri prerokúvaní jednotlivých bodov postupovať v nasledujúcom poradí. Podľa schváleného programu prerokujeme najskôr bod programu č. 22, je to tlač 46, bude nasledovať bod 24, tlač 47, a následne budeme v druhom čítaní rokovať o vládnom návrhu zákona o sociálnom poistení, tlač 62, ktorý prerokúvame v skrátenom legislatívnom konaní. Potom budeme pokračovať v zmysle schváleného programu. Pristúpime teraz, dámy a páni, v zmysle schváleného programu k rokovaniu o správe o štátnej politike starostlivosti o Slovákov žijúcich v zahraničí a o poskytnutej štátnej podpore Slovákom žijúcim v zahraničí za rok 2005 spolu s návrhom programu štátnej politiky starostlivosti o Slovákov žijúcich v zahraničí na rok 2007, obsahujúcim predpokladanú sumu rozpočtových prostriedkov potrebných na jej realizáciu . Správu vlády ste dostali ako tlač 46, spoločná správa výborov je pod č. 46a. Požiadam teraz pána podpredsedu vlády Dušana Čaploviča, aby správu uviedol.
Šeliga, Juraj, podpredseda NR SR (2021-02-03):
Ďakujem. Prezentujme sa, prosím, a hlasujme. (Hlasovanie.) Prítomných 118, za 101, proti nikto, zdržalo sa 17, hlasovali všetci prítomní. Konštatujem, že sme rozhodli o tom, ktoré výbory sa budú týmto návrhom zaoberať. Ďalej budeme hlasovať o bode 40 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa stavebný zákon (tlač 390). Poprosím pani poslankyňu Brisudovú z výboru pre verejnú správu a regionálny rozvoj, aby nám toto hlasovanie uviedla. Nech sa páči, pani poslankyňa. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa menia a dopĺňajú niektoré zákony , tlač 390.]
Jurinová, Erika, podpredsedníčka NR SR (2014-09-17):
Myslím si, že pán Hlina sa snažil hovoriť všeobecnejšie.
Petro, František, poslanec NR SR (2013-12-17):
Ďakujem pekne. Pán poslanec Mičovský, mňa tiež obdobne ako kolegu Lebockého zaujalo prirovnanie, aj keď nejaké virtuálne, poľovníckej organizácie a poľovníckej komory s filatelistickou komorou, tiež za úsmevné, pretože skôr si myslím, že ste to mohli prirovnať, poľovníci, tak ako je časopis Poľovníctvo a rybárstvo, ku rybárom. A keď vo svojom vystúpení ste hovorili o tom, že navyšujú sa niektoré poplatky v poľovníckej komore, pravdepodobne pri vybavovaní poľovných lístkov a jednotlivých vecí, to znamená tých 120 alebo 130 euro, ktoré platia na 5 rokov včetne poistenia, za nejaké vysoké, ktoré má mať nejakú priamu súvislosť s tým, že je vytvorená poľovnícka komora, považujem za úplne demagogické, pretože rybári možno takéto poplatky platia ročne. Nehovoriac o tom, že tí poľovníci v rámci týchto poplatkov, ktoré sú na 5 rokov, v tom majú aj povinné zmluvné poistenie a vieme, do akých škôd až tieto veci môžu zasahovať. Myslím si, že v súčasnom období, keď je nárast počtu odstrelu vysokej zveri, tým sa, samozrejme, aj navyšujú jednotlivé príjmy pre poľovnícke organizácie, čo ako nevidím vôbec za žiadny problém, že sa navyšujú tieto poplatky pre poľovnícku komoru. Preto si myslím, že tá poľovnícka komora má plné opodstatnenie ako stavovská organizácia poľovníkov na Slovensku. Ďakujem.